b'\n_START_ARTICLE_\nCerne Abbas\n_START_SECTION_\nZgodovina\n_START_PARAGRAPH_\nVas Cerne Abbas je nastala okoli velikega benediktinskega samostana, ki je bil ustanovljen leta 987.  V zemlji\xc5\xa1ki knjigi (Domesday Book) iz leta 1087 je zapisano, da je obdelovalne zemlje za dvajset plugov, v vasi je 26 tla\xc4\x8danov in 32 ko\xc4\x8darjev. Ve\xc4\x8d kot 500 let je opatija obvladovala obmo\xc4\x8dje. Leta 1539 je bila predana Henriku VIII. ob razpustitvi samostanov in bila precej uni\xc4\x8dena; ohranjena sta del opatove verande in opatijsko gosti\xc5\xa1\xc4\x8de. Cerkev svete Marije je opatija zgradila za \xc5\xbeupnijo v poznem 13. stoletju in je v sredi\xc5\xa1\xc4\x8du \xc5\xbeupnije ter je ohranila \xc5\xa1tevilne prvotne zna\xc4\x8dilnosti._NEWLINE_V stoletjih po razpadu je vas uspevala kot majhen trg. Gospodarstvo je delno temeljilo na varjenju piva in podzemni vodi, znani po kakovosti, ki so jo prodajali celo v London in izva\xc5\xbeali v Ameriko. Neko\xc4\x8d je imel Cerne Abbas 14 gostiln za obiskovalce in pribli\xc5\xbeno 1500 prebivalcev. Razpolo\xc5\xbeljiva vodna energija je bila podlaga za mletje, strojenje, tkanje svile, izdelavo rokavic in klobukov ter \xc5\xa1tevilne druge manj\xc5\xa1e delavnice._NEWLINE_\xc5\xbdeleznica je v 19. stoletju Cerne ob\xc5\xa1la in vas je zatonila. Do leta 1906 se je prebivalstvo prepolovilo, veliko hi\xc5\xa1 je bilo v slabem stanju. Leta 1919 je bila vas prodana nepremi\xc4\x8dninski dru\xc5\xbebi Pitt-Rivers. [7] Zdaj imajo lokalno \xc5\xa1olo, po\xc5\xa1to, tri preostale zgodovinske hi\xc5\xa1e, \xc4\x8dajnico in \xc5\xa1tevilne druge trgovine._NEWLINE_Pevsner pravi, da je bil samostan Farm House, obnovljen po po\xc5\xbearu v 1750-ih, nekdaj glavna vstopna to\xc4\x8dka v opatijo.\n_START_SECTION_\nZnamenitosti\n_START_PARAGRAPH_\nCerne Abbas privablja \xc5\xa1tevilne turiste zaradi ulice, obkro\xc5\xbeene s kamnitimi hi\xc5\xa1ami, in opatije. Cerkev svete Marije je iz 13. stoletja, vendar je bila v glavnem obnovljena v 15. in za\xc4\x8detku 16. stoletja ter delno rekonstruirana v 17. stoletju. Zanimive zna\xc4\x8dilnosti so pri\xc5\xbenica iz 17. stoletja in veliko vzhodno okno, ki je verjetno iz samostana.'